**OPĆI UVJETI POSLOVANJA INTERNET TRGOVINE**

Opći uvjeti poslovanja internet trgovine (u daljnjem tekstu: Opći uvjeti poslovanja) sastavljeni su u skladu sa Zakonom o trgovini, Zakonom o elektroničkoj trgovini, Direktivom o pravima potrošača, Zakonom o zaštiti potrošača, Zakonom o alternativnom rješavanju potrošačkih sporova, Zakonom o trgovačkim društvima, Zakonom o obveznim odnosima, Zakona o elektroničkim komunikacijama, Općom uredbom o zaštiti podataka, Zakonom o provedbi Opće uredbe o zaštiti podataka te ostalim važećim propisima Republike Hrvatske. Ako je bilo koji dio ovih Općih uvjeta poslovanja suprotan (ili postane suprotan) prisilnim propisima primjenjuju se odredbe tih prisilnih propisa.

Opći uvjeti poslovanja odnose se na prodaju proizvoda objavljenih na internetskoj stranici [www.color-trgovina.com](http://www.color-trgovina.com) i obveza su Prodavatelja sukladno odredbama Zakona o zaštiti potrošača, te služe tome da Kupac prije nego sklopi ugovor na daljinu bude na jasan i razumljiv način obaviješten o nizu okolnosti bitnih za oglašavanje i cijene proizvoda, jamstva, uvjete i način naručivanja proizvoda, uvjete i načine plaćanja, dostave proizvoda, prava na raskid ugovora i povrat robe, prava Kupca na prigovor i ostala pitanja važna za sklapanje, izvršavanje i raskid ugovora o kupoprodaji putem internet trgovine, a sve sukladno zakonskom uređenju. Općim uvjetima poslovanja može se pristupiti u podnožju internet stranice Prodavatelja ili preuzeti njegovu aktualnu verziju i spremiti na odabrani medij.

Opći uvjeti poslovanja primjenjuju se i na fizičke osobe, koje imaju državljanstvo različito od državljanstva Republike Hrvatske i pravne osobe koje imaju sjedište izvan Republike Hrvatske i to bez obzira na eventualne razlike u zakonskom ili statutarnom položaju Kupca, i bez obzira na njegove stvarne sposobnosti razumijevanja hrvatskog jezika na kojem su Opći uvjeti poslovanja sastavljeni.

Prodavatelj ulaže svaki razumni napor da svoje obveze iz ovih Općih uvjeta poslovanja ispuni uredno i na vrijeme, sukladno ugovoru o kupoprodaji. Pritom, Prodavatelj ne odgovara za svako neispunjavanje obveza prouzrokovano izvanrednim okolnostima (višom silom).

Prodavatelj na svojoj internetskoj stranici nudi posjetiteljima mogućnost kupnje proizvoda koji su dostupni. Također, svim svojim posjetiteljima nudi i korisne informacije o ponuđenim proizvodima i svojim uslugama, promocijama i novostima, stručne savjete za uporabu i primjenu proizvoda iz svog asortimana, opće informacije i slično.

Korištenjem ponuđenog sadržaja na internetskoj stranici i narudžbom prihvaćate Opće uvjete poslovanja i uvjete kupnje, a Prodavatelj zadržava pravo na izmjenu i dopunu Općih uvjeta poslovanja, asortimana i cijena proizvoda ili sadržaja svoje internetske stranice bez prethodne najave te ste, prije svakog korištenja internetske stranice, dužni pregledati sadržaj Općih uvjeta poslovanja. Suprotno postupanje oslobađa Prodavatelja bilo kakve odgovornosti. Sve promjene stupaju na snagu objavom na [www.color-trgovina.com](http://www.color-trgovina.com).

Pravne osobe kao kupci podliježu primjeni Zakona o obveznim odnosima i Zakona o elektroničkoj trgovini, te se na njih ne primjenjuje Zakon o zaštiti potrošača. Na pravne osobe kao kupce ne odnose se odjeljci ovih Općih uvjeta poslovanja pod nazivom „Odgovornost za materijalne nedostatke“, „Pravo na jednostrani raskid ugovora“ i „Obavijest o načinu podnošenja pisanog prigovora potrošača“. Prodavatelj može, prema svome izboru, pravnoj osobi omogućiti u svakom konkretnom slučaju prava koja ima Kupac koji je potrošač.

**OSNOVNI PODACI O PRODAVATELJU**

Naziv: COLOR TRGOVINA d.o.o. za trgovinu

Skraćen naziv: COLOR TRGOVINA d.o.o.

Sjedište: Hrvatska, 34000 Požega (Grad Požega), Industrijska 42

Upisano u sudski registar Trgovačkog suda u Osijeku - stalna služba u Slavonskom Brodu,

MBS: 050038921, Temeljni kapital: 955.760,00 eura, uplaćen u cijelosti

Poslovna banka: Erste&Steiermärkische Bank d.d. Rijeka, IBAN: HR2624020061100497443

SWIFT: ESBCHR22, Porezni broj: HR44543107610, OIB: 44543107610, MB: 2068672

Član Uprave: Šutalo Matea

Osobe ovlaštene za zastupanje: Matea Šutalo, Marijana Kundakčić - prokurist

Broj telefona: 0800 16 60 (cijena poziva i obračunska jedinica za pozive naplaćuje se po cijeni poziva prema fiksnim mrežama telekomunikacijskog operatera korisnika)

Adresa elektroničke pošte: uprava@color-trgovina.com

Adresa za dostavu pošte: 34000 Požega (Grad Požega), Industrijska 42, web: [www.color-trgovina.com](http://www.color-trgovina.com).

**PRODAJNA MJESTA PRODAVATELJA**

• COLOR TRGOVINA POŽEGA

Adresa: Industrijska 42, 34000 Požega

Adresa e-pošte: info@color-trgovina.com, Info telefon: 0800 16 60

• COLOR TRGOVINA NAŠICE

Adresa: J. J. Strossmayera 88, 31500 Našice,

Adresa e-pošte: info@color-trgovina.com, Info telefon: +385 31 617 132

• COLOR TRGOVINA PLETERNICA

Adresa: Vladimira Nazora 5, 34310, Pleternica

Adresa e-pošte: info@color-trgovina.com, Info telefon: +385 34 252 443

• COLOR TRGOVINA VELIKA

Adresa: Dr. Franje Tuđmana 32, 34330 Velika

Adresa e-pošte: info@color-trgovina.com, Info telefon: +385 34 233 260

**OSNOVNI POJMOVI I IZRAZI**

**Korisnik/Posjetitelj** je svaka osoba koja pristupi, posjeti ili pretražuje internet stranice [www.color-trgovina.com](http://www.color-trgovina.com) i oglašene proizvode u internet trgovini u svrhu ostvarivanja kupnje proizvoda ili dobivanja informacija o pojedinom proizvodu. Korisnik pristaje koristiti internetske stranice [www.color-trgovina.com](http://www.color-trgovina.com) u skladu s Općim uvjetima poslovanja. U slučaju prekida usluga ili nastupa događaja koji su izvan kontrole Prodavatelja, Korisnik je upoznat s tom činjenicom te prihvaća da Prodavatelj nije odgovoran za bilo kakav gubitak podataka do kojeg može doći za vrijeme prijenosa informacija na internetu. Korisnik se slaže i prihvaća da pristup internetskim stranicama ponekad može biti u prekidu, privremeno nedostupan ili isključen. Prodavatelj se obvezuje održavati internetsku stranicu u skladu s dobrom ekonomskom praksom te nije odgovoran za kvalitetu internetske veze ili operativnog sustava kojom Korisnik pristupa internet stranici Prodavatelja. Korištenje internetske stranice Prodavatelja isključivo je na odgovornost Korisnika. Prodavatelj se oslobađa od svake odgovornosti za štetu koja je mogla nastati prilikom posjete svojoj internetskoj stranici uslijed protupravnih radnji trećih osoba, računalnih virusa, prekidom u komunikacijskoj liniji, neovlaštenim pristupom, neprikladnim ponašanjem, nemarom i slično te drugih slučajeva za koje nije odgovoran Prodavatelj. Prodavatelj je oslobođen svake odgovornosti u slučaju nastanka okolnosti koje onemogućavaju korištenje svoje internetske stranice.

Registrirani korisnik je svaka osoba koja je izvršila registraciju svojih podataka i izradila korisnički račun/profil na internetskoj stranici [www.color-trgovina.com](http://www.color-trgovina.com). Registrirani korisnik je osobno odgovoran za zaštitu povjerljivosti zaporki, na mjestima gdje one postoje. Korisnik je, prilikom ispunjavanja registracijskog obrasca, dužan dati točne, potpune i važeće osobne podatke. U slučaju da su navedeni podatci netočni, Prodavatelj je ovlašten uskratiti korisniku pristup ili ostvarenje svih ili dijela usluga koje nudi. Prije nego uskrati realizaciju narudžbe, Prodavatelj će pokušati kontaktirati Korisnika radi utvrđivanja podataka koji omogućuju realizaciju narudžbe. Registracija je besplatna. Registracija ili korisnički račun kreiraju se samo za jednu osobu i nije dozvoljeno priopćavati podatke o registraciji ili korisničkom računu trećim osobama. Korisnik je obvezan čuvati podatke o svojoj sigurnosnoj zaporci i korisničkom računu. Nije dozvoljena uporaba tuđe registracije ili korisničkog računa. Za kršenje odredbi iz ovog poglavlja, Prodavatelj zadržava pravo, prema slobodnoj ocjeni, ugasiti registraciju ili korisnički račun Korisnika, bez obveze naknade Korisniku bilo kakvog troška ili štete.

**Kupac/Potrošač** je svaka fizička osoba koja sklapa pravni posao ili djeluje na tržištu izvan svoje trgovačke, poslovne, obrtničke ili profesionalne djelatnosti odnosno koja, u svojstvu kupca, sklapa ugovor o kupoprodaji s COLOR TRGOVINOM d.o.o. u svojstvu Prodavatelja. Kupac proizvoda je posjetitelj internet trgovine koji nakon pregleda odabere barem jedan proizvod, ubaci ga u košaricu, popuni elektronski obrazac narudžbe, plati na jedan od načina plaćanja koje prihvaća Prodavatelj i pošalje ga Prodavatelju. Kupac može biti samo punoljetna i poslovno sposobna osoba. Ugovor u ime i za račun maloljetnika i potpuno poslovno nesposobne osobe mogu zaključiti njihovi zakonski zastupnici/skrbnici, a djelomično poslovno sposobne osobe ugovor mogu zaključiti samo uz suglasnost njihovog zakonskog zastupnika/skrbnika. Za postupanje suprotno ovoj odredbi Prodavatelj ne snosi nikakvu odgovornost.

**Prodavatelj/Trgovac** je bilo koja osoba koja sklapa pravni posao ili djeluje na tržištu u okviru svoje trgovačke, poslovne, obrtničke ili profesionalne djelatnosti, uključujući i osobu koja nastupa u ime ili za račun trgovca – COLOR TRGOVINA d.o.o. Požega, 34000, Industrijska 42, OIB 44543107610.

**Proizvodi/roba** su svi proizvodi koji su prikazani na internetskoj stranici [www.color-trgovina.com](http://www.color-trgovina.com), a koje je moguće kupiti putem internet trgovine.

**Narudžba** – obrazac koji popunjava Kupac, slijedeći potrebne korake kako bi kupio proizvod(e) i/ili usluge koji se prodaju u internet trgovini.

**Ugovor o kupoprodaji** (u daljnjem tekstu: Ugovor) koji Kupac sklapa s Prodavateljem je jednokratan ugovor na daljinu koji je sklopljen prihvatom narudžbe, a konzumiran isporukom robe te izvršenim plaćanjem od strane Kupca, u slučaju da ne bude raskinut. Ovi Opći uvjeti poslovanja su sastavni dio Ugovora, a u slučaju neslaganja Općih uvjeta poslovanja i ugovora o kupoprodaji, vrijede odredbe iz Ugovora. Prodavatelj nije dužan ispuniti svoje ugovorne obveze ako Kupac ne uplati kupoprodajnu cijenu, te nije dužan izvršiti isporuku proizvoda do trenutka primitka kupoprodajne cijene. Službeni jezik za sklapanje Ugovora je hrvatski jezik, a na sklopljene Ugovore primjenjuje se hrvatsko pravo. Primjena UN-ove Konvencije o međunarodnoj prodaji robe je isključena. Svaki Ugovor sklopljen na temelju ovih Općih uvjeta poslovanja će biti pohranjen u elektronskom obliku Prodavateljevog sustava, te Kupac može pristupiti njima putem službi Prodavatelja. Potvrdom prihvaćanja ovih Općih uvjeta poslovanja Kupac daje suglasnost na prikupljanje, obradu i pohranu Ugovora te s njime povezanim svim relevantnim osobnim podacima (ime, prezime, adresa, i slično).

**Sredstva daljinske komunikacije** jesu sva sredstva koja se bez istodobne fizičke prisutnosti trgovca i potrošača mogu koristiti za sklapanje ugovora na daljinu, kao što su internet i elektronička pošta.

**Košarica** je pojam za virtualno mjesto gdje se pohranjuju proizvodi koje je Korisnik odabrao za kupnju. Košarica sadrži pregled svih proizvoda koje je Korisnik odabrao te njihovu količinu.

**Sadržaj internet** stranice [www.color-trgovina.com](http://www.color-trgovina.com) je dostupan na hrvatskom jeziku. Prodavatelj ulaže sve napore kako bi osigurao da korištenje internet trgovine bude učinkovito i sigurno. Prodavatelj posluje u skladu s važećim sigurnosnim standardima za to područje. Nije dozvoljeno poduzimati radnje koje mogu ugroziti sigurnost internet trgovine, sigurnost podataka korisnika i kupaca ili sigurnost izvršenih kupnji. Prilikom korištenja internet trgovine obvezno je pridržavati se sljedećih pravila:

- nije dozvoljeno na bilo koji način utjecati na sustav Internet trgovine, uključujući posebno ubacivanje štetnog (zloćudnog) softvera ili poduzimanje drugih radnji u svrhu nezakonitog utjecaja na internet trgovinu;

- obvezno je koristiti se Internet trgovinom u skladu s njezinom namjenom opisanom u ovim Općim

uvjetima poslovanja – korištenje funkcionalnosti Internet trgovine u bilo kojem drugom opsegu, osim navedenog u Općim uvjetima poslovanja, je zabranjeno;

- nije dozvoljeno koristiti Internet trgovinu na način koji bi mogao poremetiti njezino funkcioniranje ili

uzrokovati neugodnosti drugim korisnicima ili zaposlenicima, nije dozvoljeno slati oglase ili ponude te

druge zahtjeve i obavijesti u svrhu marketinga na adrese dostupne na internet stranicama Prodavatelja,

- nije dozvoljeno koristiti sadržaj, opise, slike ili druge grafičke elemente internet trgovine za vlastitu

upotrebu ili upotrebu od strane drugih subjekata.

Prodavatelj zadržava pravo promijeniti, pravovremeno obustaviti ili prekinuti pružanje usluge prodaje na daljinu.

**GLAVNA OBILJEŽJA PROIZVODA - FOTOGRAFIJE, SPECIFIKACIJE, OPISI, CIJENE I DOSTUPNOST PROIZVODA**

Kupovina proizvoda preko internet trgovine nudi drugačije iskustvo kupovine od onoga i prodavaonicama Prodavatelja, Kupac se upoznaje s glavnim obilježjima proizvoda na internet stranici [www.color-trgovina.com](http://www.color-trgovina.com). Uz fotografiju proizvoda nalazi se opis njegovih glavnih obilježja i njegova maloprodajna cijena u valuti Republike Hrvatske (EUR) s uključenim hrvatskim porezom na dodanu vrijednost (PDV-om) po važećoj zakonskoj stopi. Cijene, uvjeti plaćanja i akcijske ponude vrijede isključivo u trenutku narudžbe i/ili plaćanja. Cijena je utvrđena za svaki pojedini proizvod. Unatoč naporu da se što točnije navedu sve karakteristike proizvoda, Prodavatelj se u potpunosti odriče bilo kakve odgovornosti za točnost i/ili potpunost svih informacija i sadržaja koje se nalaze na stranici [www.color-trgovina.com](http://www.color-trgovina.com) i zadržava pravo pogreške u opisu, specifikaciji i fotografiji proizvoda postavljenih prema informacijama proizvođača/dobavljača. Materijali, fotografije, tekst opisa, specifikacije dobiveni su od proizvođača/dobavljača ili preuzeti sa službenih stranica proizvođača/dobavljača i ne moraju nužno biti identični fizičkom proizvodu. Osim navedenog, fotografije proizvoda mogu biti fotografirane i u prostorijama Prodavatelja. Svi dekorativni materijali koji se nalaze na fotografijama proizvoda nisu predmet kupnje pojedinog proizvoda. Fotografije su ilustrativne prirode i ne moraju uvijek i u svim detaljima odgovarati stvarnom izgledu proizvoda, primjerice zbog postavki aplikacije, zaslona uređaja, percepcije boja, načina fotografiranja i slično. Isto tako ostaju pridržana i uobičajena odstupanja kod tekstila (npr. materijal namještaja i dekoracija) s obzirom na sitna odstupanja u izvedbi u odnosu na uzorke materijala, posebno u vezi s tonom boje, jer su uzorci odnosno modeli Kupcu prikazani samo u svrhu informiranja i približnog određivanja karakteristike robe, bez jamčenja jednakosti. Opisani eventualni nesklad između proizvoda na fotografiji i isporučenog proizvoda ne predstavlja materijalni nedostatak proizvoda. Svi sadržaji postavljeni na internetskoj stranici postavljeni su kako bi Kupcu olakšali izbor prilikom kupovine i svi opisi se redovito i detaljno provjeravaju. Za nenamjerne greške Prodavatelj ne odgovara.

Kupac nema pravo na kupnju izložbenih primjeraka i primjeraka koji nisu označeni kao dostupni, osim u slučaju drugačijeg dogovora s Prodavateljem. Samo u slučaju posebnog, pisanog dogovora s Prodavateljem, Prodavatelj može ponuditi i proizvode koji su izložbeni primjerci te će se isti kao takvi i označiti. Kupnja izložbenog proizvoda moguća je samo u fizičkoj prodavaonici, a Kupci se slažu sa svim nedostacima izložbenog primjerka na koja su bili upozoreni prilikom kupnje u fizičkoj prodavaonici.

Prikaz zaliha proizvoda je informativan odnosno dostupnost odabranog proizvoda podložna je promjeni. Prodavatelj zadržava pravo, u slučaju nedostupnosti odabranog proizvoda na zalihi, ponuditi Kupcu drugi proizvod iste vrijednosti. U slučaju da Kupac ne želi ponuđeni zamjenski proizvod Prodavatelj će mu vratiti plaćeni iznos.

Proizvodi bez istaknute cijene su proizvodi za koje nije moguće izvršiti kupoprodaju u internet trgovini Prodavatelja, ali Prodavatelj je ostavio Korisniku mogućnost odabira informacije "Upit", u kojem slučaju Korisnik unosi svoju elektroničku poštu u svrhu primitka obavijesti Prodavatelja kada proizvod bude dostupan za kupnju putem internet trgovine. Osim toga, za poneke proizvode s istaknutom cijenom također nije moguće izvršiti kupoprodaju u internet trgovini Prodavatelja, ali je moguće izvršiti kupoprodaju u prodavaonicama Prodavatelja u kojima je proizvod dostupan.

Prodavatelj se trudi održavati cijene na internet stranici točnima. Proces upisivanja cijena na internet stranicu visoko je kontrolirani proces no unos cijena zahtjeva ljudski faktor te podrazumijeva mogućnost nastanka greške. U slučaju očite pogreške u cijeni proizvoda Prodavatelj zadržava pravo bez odgađanja o tome obavijestiti Kupca, otkazati narudžbu i vratiti mu uplaćeni iznos novca. Kupac ima pravo, u navedenoj situaciji, potvrditi narudžbu po ispravnoj cijeni.

Internet trgovina je zaseban kanal prodaje i cijene, popusti i akcije ne moraju biti istovjetne s cijenama drugih kanala prodaje (prodavaonice i drugo). Prodavatelj zadržava pravo izmjene asortimana, informacija o proizvodima, uključujući cijene proizvoda, uvoditi akcijske ponude, popuste ili druga sniženja cijena proizvoda na internetskoj stranici bez prethodne najave.

**ODABIR, NARUČIVANJE I POSTUPAK SKLAPANJA UGOVORA O KUPOPRODAJI PROIZVODA**

Kupovina se obavlja na internet stranicama Prodavatelja, [www.color-trgovina.com](http://www.color-trgovina.com), ispunjavanjem za to predviđenog obrasca. Prilikom ispunjavanja obrasca Kupac je dužan upisati sve podatke koji se od njega traže. Proizvode mogu naručiti registrirani i neregistrirani (gosti) Kupci. Registracija se vrši kreiranjem korisničkog računa i ona je besplatna. Prilikom registracije Kupac unosi svoju e-mail adresu, osobne podatke i kreira zaporku. Izradom korisničkog računa Kupcu se omogućuje spremanje i praćenje svojih narudžbi. Kupac koji proizvode naručuje i kupuje kao neregistrirani (gost) nema mogućnost praćenja povijesti svojih narudžbi. Kupac je odgovoran za sve radnje i narudžbe izvršene pod njegovim korisničkim imenom. Registrirani i neregistrirani Kupac snosi odgovornost za točnost i potpunost unesenih podataka prilikom registracije i/ili kupovine. Kupovinu je moguće ostvariti uz potvrdu Kupca da je prethodno pročitao, razumio i potvrdio slaganje s Općim uvjetima poslovanja te da je upoznat da je to narudžba s obvezom plaćanja. Kupovina je moguća 24 sata na dan, 7 dana u tjednu. Prodavatelj ne odgovara za troškove korištenja računalne opreme i telekomunikacijskih usluga potrebnih za pristup usluzi. Kupac će elektroničkom poštom biti obaviješten o prihvatu narudžbe. Ako Prodavatelj nije u mogućnosti prihvatiti narudžbu koja predstavlja ponudu Potrošača za sklapanje ugovora, Potrošač će o istome biti obaviješten.

U slučaju da Prodavatelj iz bilo kojeg razloga nije u mogućnosti isporučiti neki od naručenih proizvoda, s Kupcem će, telefonom ili e-poštom, u kontakt stupiti djelatnik Prodavatelja u svrhu dogovora o isporuci zamjenskog proizvoda ili eventualnog otkazivanja naručenog proizvoda.

Prodavatelj može u svakom trenutku ukloniti bilo koji proizvod s internet stranice kao i izmijeniti ili ukloniti opis istog. Prodavatelj ne odgovara za takvo uklanjanje ili izmjenu. U slučaju izvanrednih okolnosti, Prodavatelj zadržava pravo, i nakon prihvaćene narudžbe istu otkazati i Kupcu izvršiti povrat plaćenog novca. U tom slučaju Prodavatelj će uputiti Kupcu obavijest o otkazivanju narudžbe.

Ponuda vrijedi za narudžbe u količinama primjerenim za kućanstvo odnosno osobnu upotrebu. Prodavatelj zadržava pravo ne isporučiti ili otkazati narudžbu u slučaju prevelike količine naručenih proizvoda (od strane istog Kupca/kućanstva), odnosno u drugim slučajevima ako posumnja da se ne radi o maloprodajnoj transakciji.

Odabir, narudžba i kupovina proizvoda se obavlja u nekoliko koraka:

* Kupcu je pretraživanje proizvoda moguće po različitim kriterijima. Traženi pojam Kupac upisuje u prostor "Pretražite proizvode" te će se klikom na gumb „Traži“ pojaviti proizvodi koji su povezani s navedenim pojmom. Kupac potom odabire određeni proizvod i za njega mu se nude opis proizvoda, specifikacija, fotografija i cijena, kako bi mogao samostalno donijeti odluku odgovara li proizvod njegovim potrebama. Proizvode za čiju kupnju je Kupac zainteresiran dodaje u svoju Košaricu, klikom na gumb „Kupite“. Stavljanjem proizvoda u Košaricu proizvod nije rezerviran niti naručen niti kupljen, a Kupac može nastaviti dodavati proizvode klikom gumba „Kupite“ na drugim proizvodima ili izvršiti pregled Košarice klikom na gumb „U košarici“, gdje Kupac može ukloniti proizvode iz Košarice, dodati nove proizvode i ažurirati količine
* kada Kupac želi zaključiti proces odabira proizvoda, odnosno izvršiti narudžbu proizvoda to se obavlja klikom na gumb "Završite kupovinu“ nakon čega će se Kupac preusmjeriti na stranicu gdje može odabrati nastaviti kupovinu kao gost, prijaviti se na svoj korisnički račun ili kreirati novi. U svakom slučaju na slijedećem koraku od kupca se traže sljedeći obvezni podaci kako bi se izvršila narudžba: e-mail adresa, broj telefona, ime, prezime, ulica, kućni broj/kat, poštanski broj, mjesto, adresa isporuke ukoliko je različita od osnovnih podataka Kupca. Ako račun prima pravna osoba potrebno je ispuniti tražene podatke za R1 račun
* da bi Kupac zaključio proces kupoprodaje potrebno je izvršiti plaćanje i Kupac odabire gumb „Završi”, a sustav ga dalje automatski vodi do stranice na kojoj je potrebno odabrati način isporuke ili preuzimanja odabranih proizvoda i način plaćanja (plaćanje debitnim/kreditnim karticama ili uplatom preko opće uplatnice). Detalji računa se mogu promijeniti u odnosu da li račun prima fizička ili pravna osoba, sve ostale informacije možete upisati pod “Napomena”. U Pregledu narudžbe se nalaze svi proizvodi koje je Kupac odabrao za kupnju zajedno s cijenom proizvoda i cijenom dostave te ukupnom cijenom (uključen PDV). Po izvršenju prethodno navedenih koraka internet trgovine, ukoliko se plaćanje vrši karticama, sustav automatski vodi Kupca na stranicu gdje unosi podatke kartice i to: ime kako je naznačeno na kartici, broj kartice, mjesec i godina isteka kartice te CVV i izvršava plaćanje.
* Klikom na gumb „Potvrdite narudžbu“ zaključuje se narudžba koja se smatra potvrđenom i valjanom odnosno predstavlja namjeru kupnje i neopoziva je. Nakon što Kupac izvrši narudžbu, Prodavatelj će na adresu e-pošte Kupca poslati potvrdu primitka narudžbe s osnovnim podatcima o narudžbi te brojem iste i kojom potvrđuje da je narudžba Kupca zaprimljena i u procesu obrade. Potvrda o primitku narudžbe Kupca ne predstavlja prihvat narudžbe od strane Prodavatelja.

Prihvat narudžbe Kupca od strane Prodavatelja uslijedit će jedino ako je u potpunosti i bez ikakvih rezervi zajamčena isplata svih obveza plaćanja kupoprodajne cijene i svih drugih pripadajućih troškova od strane Kupca, te ukoliko je Prodavatelj potvrdio dostupnost robe sukladno elementima narudžbe Kupca. Narudžba Kupca smatra se prihvaćenom od strane Prodavatelja u trenutku kada Prodavatelj zaprimi potvrdu plaćanja, o čemu će Kupac biti obaviješten posebnom elektroničkom porukom, o čemu će Kupac biti obaviješten posebnom elektroničkom porukom. U trenutku prihvata narudžbe Ugovor se smatra sklopljenim među strankama. Istodobno s potvrdom prihvata narudžbe, Prodavatelj kreira račun u fizičkom obliku koji će dostaviti Kupcu najkasnije zajedno s isporukom robe ili prilikom preuzimanja proizvoda. Na računu su raščlanjeni cijena i svi troškovi povezani s kupnjom te je navedena obavijest o pravu na odustajanje od Ugovora. Kupac je dužan provjeriti točnost podataka prije zaključenja i predaje narudžbe. Naknadno uložene prigovore o ispravnosti izdanih računa Prodavatelj ne uzima u obzir. Nakon prihvaćanja narudžbe Kupca od strane Prodavatelja, uvjeti za svaki Ugovor između Kupca i Prodavatelja su fiksni i ne mogu se mijenjati, osim ako ugovorne strane ne postignu drugačiji sporazum u pisanom obliku.

Ukoliko Prodavatelj ne prihvati narudžbu Kupca, Prodavatelj će na adresu e-pošte Kupca poslati odbijenicu i navesti razloge odbijanja.

Ukoliko Kupac ne zaprimi potvrdu narudžbe putem e-pošte dužan je kontaktirati Prodavatelja na adresu e-pošte: webshop@color-trgovina.com ili na broj telefona 034/638-703, radnim danom u vremenu od 08,00 do 15,00 sati.

Ukoliko Kupac ne primi naručene proizvode koje je platio u ugovorenom roku dostave dužan je obavijestiti Prodavatelja na adresu e-pošte: webshop@color-trgovina.com.

U slučaju problema ili nejasnoća tijekom narudžbe Kupac može kontaktirati Prodavatelja na adresu e-pošte: webshop@color-trgovina.com ili na broj telefona 034/638-703, radnim danom u vremenu od 08,00 do 15,00 sati.

**NAČIN I VRSTE PLAĆANJA**

Sve cijene na internetskoj stranci Prodavatelja istaknute su u eurima (EUR) kao nacionalnoj valuti Republike Hrvatske. Cijene uključuju porez na dodanu vrijednost (PDV). Cijene proizvoda ne uključuju troškove dostave, unosa, montaže, manipulativne i druge troškove zasebnih usluga koje se nude. Cijene svih usluga su navedene sukladno važećem cjeniku Prodavatelja. Akcije se međusobno ne zbrajaju. Prodavatelj omogućuje Kupcima plaćanje i kupnju proizvoda putem kreditne/debitne kartice, putem predračuna/po ponudi (virmanom, uplatom u pošti, FINI, internet bankarstvom, uplatom u banci) ili ostalim oblicima plaćanja koje prihvaća Prodavatelj, sve u skladu s uvjetima koji su navedeni u ovim Općim uvjetima poslovanja. Kupac je suglasan da Prodavatelj, u slučaju sumnje na zlouporabu bilo koje vrste plaćanja, može zatražiti dodatne dokaze o valjanosti takvog načina plaćanja, a u slučaju da takvi dokazi ne budu podneseni ima pravo obustaviti transakciju i otkazati narudžbu. Kupac potvrđuje i suglasan je da njegov pružatelj usluga platnog prometa, u svrhu ispunjavanja obveza plaćanja Kupaca prema Prodavatelju, može teretiti Kupca transakcijskim troškovima koji nisu poznati Prodavatelju. Kupac je suglasan da sve takve troškove snosi sam.

Ukoliko je Kupac osoba koja nije državljanin jedne od država članica Europske Unije, mogućnost odbitka pretporeza prosuđuje se sukladno primjenjivim međunarodnim ugovorima o izbjegavanju dvostrukog ekonomskog oporezivanja. Prodavatelj ne snosi nikakvu odgovornost za povrat poreza na dodanu vrijednost i/ili drugih primjenjivih poreza Kupca, niti preuzima nikakvu obvezu bilo koje vrste asistirati Kupcu u povratu poreza na dodanu vrijednost i/ili drugih primjenjivih poreza.

U odnosu na neke narudžbe (npr. narudžbe veće vrijednosti koje su naručene za izradu po specifikaciji Kupca) Prodavatelj će obavijestiti o iznosu koji će Kupac morati uplatiti po narudžbi, a koji Prodavatelj ima pravo zadržati za slučaj odustajanja Kupca od narudžbe, odnosno kupnje (odustatnina).

* **Plaćanje po predračunu/ponudi**

U slučaju da Kupac robu namjerava uplatiti na žiro račun Prodavatelja (virmanom, e-bankingom, u pošti, banci i slično) potrebno je odabrati opciju “Virman ” kao način plaćanja, Kupac će dobiti potvrdu narudžbe s podatcima za plaćanje, a koja sadržava i podatke koje Kupac može skenirati mobitelom putem e-banking mobilne aplikacije (tzv. digitalnim bankarstvom). Rok za uplatu po predračunu/ponudi je tri dana od dana kreiranja narudžbe, a istekom tog roka ponuda više ne obvezuje Prodavatelja. Obrada narudžbe počinje teći od trenutka vidljivosti uplate na računu Prodavatelja.

Ako je uplata uslijedila nakon roka, a roba je raspoloživa, pokreće se postupak dostave. Ako roba nije raspoloživa Prodavatelj će obavijestiti Kupca o točnom roku isporuke ili će Prodavatelj Kupcu vratiti uplaćeni iznos.

* **Plaćanje kreditnim/debitnim karticama**

Prodavatelj omogućuje Kupcu jednokratno i obročno kartično plaćanje. Prilikom plaćanja proizvoda kreditnim/debitnim karticama Kupca, istog će pružatelj platnih usluga teretiti za iznos narudžbe. Prilikom kartičnog plaćanja račun Kupca se tereti odmah, bez odgode. Po zadavanju konkretnog naloga za izvršenje plaćanja po kreditnoj/debitnoj kartici Kupca, Kupac se odriče svakog prava raskida, otkaza i/ili izmjene izvršenja konkretnog naloga za plaćanje. Ovakvo odricanje odnosi se samo na neopozivost platne transakcije i ne utječe na prava Kupca vezano uz raskid kupoprodajnog ugovora. U tom smislu Kupac je odgovoran za sve troškove i štete koje u tom pogledu mogu nastati Prodavatelju. Odgovornost je Kupca da kod pružatelja usluga plaćanja kreditnim/debitnim karticama ima dovoljan iznos sredstava na računu za plaćanje kupnje, da i inače ima uređene sve odnose s pružateljem usluga plaćanja te vrste, da ima pravo na plaćanje korištenom kreditnom/debitnom karticom te da pri predaji narudžbe daje potpune i točne podatke o korištenoj kreditnoj/debitnoj kartici. U suprotnome odgovara Prodavatelju za svu štetu i troškove koje bi Prodavatelj mogao snositi zbog navedenog kršenja.

Jednokratno plaćanje moguće je većinom kreditnih/debitnih kartica dok je kupovina na rate moguća kod samo određenih debitnih/kreditnih kartica kako slijedi:

* **PRIVREDNA BANKA ZAGREB d.d.:** MAESTRO, VISA, VISA PREMIUM jednokratno; MAESTRO, VISA, VISA PREMIUM od 2 do 36 rata bez naknade i kamate, minimalan iznos za obročno plaćanje od 2 do 12 rata je 67,00 EUR uz minimalan iznos rate od 7,00 EUR, minimalan iznos za obročno plaćanje od 13 do 36 rata je 320,00 EUR uz minimalan iznos rate od 7,00 EUR;
* **ERSTE & STEIERMÄRKISCHE BANK d.d.:** MAESTRO, VISA GOLD jednokratno; MAESTRO, VISA GOLD od 2 do 12 rata bez naknade i kamate, minimalan iznos za obročno plaćanje od 2 do 12 rata je 26,54 EUR uz minimalan iznos rate od 7,00 EUR; DINERS jednokratno, od 2 do 36 rata bez naknade i kamate, minimalan iznos za obročno plaćanje od 2 do 12 rata je 67,00 EUR uz minimalan iznos rate od 7,00 EUR, minimalan iznos za obročno plaćanje od 13 do 36 rata je 320,00 EUR uz minimalan iznos rate od 7,00 EUR;
* **ZAGREBAČKA BANKA d.d.:** MASTERCARD, VISA jednokratno; MASTERCARD od 2 do 36 rata bez naknade i kamate, minimalan iznos za obročno plaćanje od 2 do 12 rata je 67,00 EUR uz minimalan iznos rate od 7,00 EUR, minimalan iznos za obročno plaćanje od 13 do 36 rata je 320,00 EUR uz minimalan iznos rate od 7,00 EUR; VISA od 2 do 24 rate bez naknade i kamate, minimalan iznos za obročno plaćanje od 2 do 12 rata je 26,54 EUR uz minimalan iznos rate od 7,00 EUR, minimalan iznos za obročno plaćanje od 13 do 24 rata je 320,00 EUR uz minimalan iznos rate od 7,00 EUR.

Prodavatelj jamči da neće pohraniti bilo kakve osjetljive informacije u vezi s kreditnom karticom Kupca na svom serveru. Nadalje, Prodavatelj ne može pristupiti osjetljivim podacima ni u kojem trenutku.

Plaćanje kreditnim/debitnim karticama vrši se kroz virtualni POS sustav Hrvatskog telekoma pod nazivom “Pay Way” zaštićenog Secure Socket Layer (SSL) protokolom. Stranice za naplatu putem interneta osigurane su korištenjem Secure Socket Layer (SSL) protokola s 128/256-bitnom enkripcijom podataka. SSL enkripcija je postupak šifriranja podataka radi sprječavanja neovlaštenog pristupa prilikom njihovog prijenosa. Time je omogućen siguran prijenos informacija te onemogućen nedozvoljen pristup podacima prilikom komunikacije između korisnikovog računala i Monri Payments servisa, te obratno. Proces plaćanja zaštićen je najvišim sigurnosnim standardima zaštite kartičnog plaćanja koji uključuju provjeru autentičnosti vlasnika kartice tokenom odnosno 3D secure kodom koji izdaje banka izdavatelj kartice. Za pitanja oko 3D secure provjere autentičnosti potrebno je kontaktirati banku koja je izdala karticu. Usluga kartičnog plaćanja i nužne obrade podataka o vlasniku kartice odvija se putem internetskog servisa za kartična plaćanja društva mStart d.o.o.

Prilikom kartičnog plaćanja prvo se rezerviraju sredstva, a plaćanje se provodi tek nakon što Prodavatelj provjeri stanje zalihe i mogućnosti isporuke. Prilikom kartičnog plaćanja račun korisnika se tereti odmah, bez odgode.

**NAČIN DOSTAVE PROIZVODA I ROK ISPORUKE PROIZVODA**

Za narudžbe putem internet trgovine mogući su sljedeći načini dostave proizvoda:

* **dostava na adresu Kupca**
* **preuzimanje proizvoda na prodajnom mjestu Požega, Industrijska 42, 34000**

U slučaju osobnog preuzimanja proizvoda, Kupac može besplatno preuzeti narudžbu na prodajnom mjestu Prodavatelja, naručene proizvode nije moguće podići odmah po uplati, već kada uplata bude registrirana i kad Prodavatelj obavijesti Kupca da je narudžba spremna za preuzimanje. Osobno preuzimanje proizvoda dostupno je na prodajnim mjestima Prodavatelja za iznose narudžbe vrijednosti iznad 20,00 EUR. Pri dolasku na prodajno mjesto Kupac je dužan, kao dokaz o kupovini, pokazati račun, obavijest da je narudžba spremna za preuzimanje i identifikacijski dokument s fotografijom. Ako je Kupac predstavnik pravne osobe potrebno je, uz prethodno navedeno, imati i pečat pravne osobe kako bi se ovjerila potvrda o primitku narudžbe. Po proizvode treba doći odgovarajućim vozilom, u skladu s dimenzijama, težinom i karakteristikama kupljene robe. U slučaju da vozilo nije primjereno za utovar robe, djelatnici Prodavatelja mogu odbiti izdavanje robe, kako ne bi došlo do neželjenih oštećenja. Prilikom preuzimanja robe treba pažljivo pregledati ambalažu i eventualna oštećenja odmah prijaviti djelatnicima Prodavatelja. Prodavatelj nije odgovoran za oštećenja koja mogu nastati nakon preuzimanja robe i prilikom vlastitog prijevoza. Po primitku obavijesti da je narudžba Kupca spremna za preuzimanje, rok za preuzimanje iste je 14 kalendarskih dana, a od 15. dana naplaćuje se skladišnina po pošiljci po danu, sukladno važećem cjeniku. Kupac je u svakom slučaju u skladu s prethodnim rokom, dužan preuzeti proizvode najkasnije 30 minuta prije zatvaranja objekta u kojem proizvode preuzima, dakle prije zatvaranja poslovnice Prodavatelja. Ako Kupac ne preuzme proizvode u roku od 30 dana od primitka obavijesti da je narudžba spremna za preuzimanje, smatra se da se Kupac odrekao vlasništva nad proizvodima i Prodavatelj je ovlašten raspolagati proizvodima. Potpisom potvrde o preuzimanju narudžbe u poslovnici Prodavatelja, smatra se da je Kupac pregledao proizvode i da su proizvodi u naručenoj količini i bez vanjskih oštećenja. U slučaju vanjskih oštećenja i nedostataka u pošiljci, Kupac je dužan to navesti u potvrdi o preuzimanju, jer u protivnom svojim potpisom potvrđuje da je preuzeo proizvode bez vidljivih, fizičkih i vanjskih oštećenja.

Ukoliko Kupac odabere opciju dostave na kućnu adresu, proizvod će dostaviti kurirska služba i u tom slučaju potrebno je osigurati prisutnost odrasle osobe za preuzimanje proizvoda. Ako iz bilo kojeg razloga Kupac nije bio dostupan na adresi za dostavu ili putem naznačenog kontaktnog broja, Prodavatelj nije odgovoran za produljenje rokova isporuke. Bez obzira radi li se o kući ili stambenoj zgradi, naručeni proizvodi se ne unose u prostor, nego se dostavljaju do kolnog prilaza najbližeg ulaza u objekt, odnosno prve prepreke koju vozilo ne može savladati. Prilaz ulazu dostavnim vozilom mora biti slobodan, u suprotnom dostava se vrši do najbliže točke na kojoj je istovar moguć.

Prodavatelj će nastojati, u suradnji sa službama koja obavljaju dostavu, proizvod isporučiti i prije roka navedenog u poruci elektroničke pošte i SMS poruke kojom je potvrđena narudžba proizvoda i termin isporuke ili, ako takav rok nije naveden i prije procijenjenog vremenskog okvira dostave.S obzirom na neizvjesnost raspoloživosti proizvoda i/ili nemogućnosti utjecaja na izvanredne okolnosti moguć je i dulji rok dostave od procijenjenog roka ili vremenskog okvira danog prilikom narudžbe. Prodavatelj zadržava pravo promijeniti dogovoreni termin i način dostave zbog otegotnih okolnosti koje su naknadno nastupile ili iz razloga koji su van kontrole Prodavatelja, te u dogovoru s Kupcem predložiti novi termin kamionske dostave, dok će dostavu paketa ugovoreni podizvođači obaviti u najkraćem mogućem roku u odnosu na dani termin prilikom narudžbe. Uobičajeni rok isporuke proizvoda koji su na zalihi iznosi od 3 do 10 radnih dana. Rok počinje teći od trenutka kada Prodavatelj zaprimi uplatu na žiro račun ili kada se autorizira transakciju kreditnih/debitnih kartica. Za proizvode koji nisu na zalihi, a naručuju se, Prodavatelj dogovara okvirni termin isporuke s Kupcem prema uobičajenim terminima isporuke od strane dobavljača. Također, rokovi isporuke mogu biti dulji od navedenih uobičajenih što ovisi o promocijama i opterećenosti dostavne službe. Izmjena prvotnog termina isporuke može produljiti rok isporuke na dodatnih 3 do 10 radnih dana ovisno o prvom slobodnom terminu dostavne službe.

Radni dani ne obuhvaćaju subote, nedjelje, blagdane, spomendane i neradne dane u Republici Hrvatskoj. Dostava se obavlja radnim danom od 08,00 do 16,00 sati. Obavijest o procijenjenom vremenu isporuke nalazi se na svakoj stranici s pojedinostima o proizvodu, kao i prije nego što Kupac podnese narudžbu. Dostava narudžbi obavit će se najkasnije unutar 30 dana nakon kupovine.

Prodavatelj je odgovoran za pravovremeno i uredno otpremanje proizvoda iz svojih poslovnih jedinica i isporuke dostavljača, ali nije odgovoran za kašnjenja uzrokovana brodarskim uslugama, višu silu, kao i za sve slučajeve nemogućnosti i/ili kašnjenja isporuke za koje odgovaraju treće osobe.

Dostava u inozemstvo nije moguća. Prodavatelj dostavu vrši samo unutar Republike Hrvatske. Dostava se obavlja na području cijele Republike Hrvatske, uključujući i otoke. Za otoke: 22243 Kornati, 23281 Sali, 23281 Zaglav, 23282 Luka, 23282 Žman, 23283 Rava, 23284 Mali Iž, 23284 Veli Iž, 23285 Brbinj, 23285 Savar, 23286 Božava, 23286 Dragove, 23286 Zverinac, 23287 Polje, 23287 Soline, 23287 Veli Rat, 23287 Verunić, 23291 Rivanj, 23291 Sestrunj, 23292 Brgulje, 23292 Molat 23292 Zapuntel, 23293 Ist, 23294 Premuda, 23295 Silba, 23296 Olib, 51552 Ilovik, 51561 Susak, 51562 Unije, proizvodi se dostavljaju u trajektnu luku. Preuzimanje od strane Kupca se vrši u dolaznoj trajektnoj luci, prema dogovoru i ovisno o redu vožnje trajekta/broda.

Kako bi osigurao kvalitetniju komunikaciju između Kupca i dostavljača, dostavnim službama Prodavatelj prosljeđuje telefonski broj koji je Kupac naveo u narudžbi. U trenutku kada narudžba bude predana dostavnoj službi Kupac će zaprimiti prvi SMS čiji je cilj najava isporuke u narednim danima. Kada pošiljka bude uredno zaprimljena na skladište dostavne službe Kupac će zaprimiti drugi SMS s informacijama o pošiljatelju, iznosu pouzeća (u slučaju da se plaća gotovinom) i link za praćenje statusa pošiljke kako bi mogao organizirati svoje vrijeme za preuzimanje. Ukoliko Kupac nije u mogućnosti primiti pošiljku potrebno je kontaktirati dostavnu službu shodno uputi u SMS-u. Na sam dan isporuke proizvoda, Kupac će zaprimiti treći SMS s informacijom o današnjoj isporuci, a okvirno vremensko razdoblje isporuke unutar 2 sata Kupac može nastaviti pratiti na linku iz SMS-a.

Ako novi termin dostave nije ugovoren i ukoliko isporuka kupljene robe nije moguća na adresi koju je Kupac naznačio, zbog toga što se Kupac u dogovorenom terminu ne nalazi na naznačenoj adresi, iz njemu poznatih razloga, troškove sljedeće isporuke, kao i sve druge moguće troškove zbog neuspjele isporuke snosi isključivo Kupac. Pošiljka se može zadržati na skladištu dostavljača do četiri dana bez dodatnih troškova. Po isteku tog roka svaki dan dodatnog skladištenja naplaćuje se shodno cjeniku dostavljača. Termin dostave dogovara se SMS porukom. Kupac prima ukupno tri SMS poruke, uz to i obavijest od Prodavatelja e-poštom.Ako nakon prvog pokušaja dostave Kupac ne zaprimi robu, Prodavatelj ima pravo obustaviti isporuku i otkazati Ugovor te time i obvezu Kupcu vratiti cjelokupan iznos uplaćenih sredstva u roku od 14 dana.Moguće troškove manipulacije, transporta proizvoda i drugih mogućih troškova radi opisanog otkaza ugovora će snositi Kupac i Prodavatelj zadržava pravo zahtijevati nadoknadu tih troškova odnosno umanjiti povrat uplaćenog iznosa za iznos navedenih troškova.Prodavatelj dostavu ponavlja isključivo po dogovoru s Kupcem i uz plaćanje ponavljanja dostave unaprijed.Proizvod se smatra isporučenim kada Kupac ili od Kupca ovlaštena osoba potpiše pisanu potvrdu o preuzimanju, te istu preda dostavnoj službi.

Ako Kupac, nakon što je roba poslana, u očekivanom vremenu ne primi robu ili obavijest o isporuci, dužan je o tome obavijestiti Prodavatelja kako bi se poduzelo traženje pošiljke ili kako bi se poslala zamjenska pošiljka. U slučaju kašnjenja zbog više sile (izgubljeni proizvodi, oštećeni proizvodi u dostavi u distribucijskom centru partnera, koje je isti vratio Prodavatelju bez isporuke kupcu i slično) Prodavatelj ne preuzima odgovornost na „prvi rizik“ i obvezuje se poslati zamjenski proizvod u najkraćem roku.

**TROŠKOVI DOSTAVE**

Troškovi dostave za svaku narudžbu bit će naznačeni zasebno u pregledu Košarice i dodani na ukupnu cijenu naručenih proizvoda. Trošak dostave je fiksan iznos od 10,00 EUR i primjenjuje se na sve pošiljke neovisno o veličini ili težini pošiljke.

**OSTALI UVJETI DOSTAVE I POVRATI**

Prodavatelj dostavu vrši angažiranjem dostavne (kurirske) službe. Proizvodi su osigurani od gubitka i oštećenja u dostavi. Proizvodi će biti zapakirani i zaštićeni tako da se uobičajenom manipulacijom u transportu ne mogu oštetiti. Kupac je dužan pošiljku preuzeti i pregledati pred dostavljačem, a sve kako bi se izbjegle naknadne reklamacije zbog mogućnosti oštećenja pošiljke prilikom dostave, te ih odmah reklamirati dostavnom radniku koji je robu isporučio, odnosno odbiti preuzeti pošiljku na kojoj su vidljiva vanjska oštećenja. Kupac je obvezan prilikom preuzimanja robe potpisati otpremnicu i na njoj navesti sve primjedbe vezane uz dostavu (oštećenje ambalaže, manjak i slično) te je tada predati dostavljaču, koji će je uzeti kao potvrdu o dostavi/preuzimanju. Također, prilikom dostave, uz dostavljene proizvode, Kupac dobiva sve isprave koje prate proizvod (komercijalno jamstvo, upute za korištenje proizvoda, tehničke podatke, izjavu o sukladnosti i svu ostalu potrebnu dokumentaciju) i račun. Kada su proizvodi isporučeni Kupcu ili osobi koja je zaprimila isporuku, Kupac postaje vlasnikom tih proizvoda i odgovoran je za bilo kakva naknadna oštećenja, gubitke ili uništenja proizvoda. Nakon što je Kupac preuzeo proizvod i utvrdio da je ambalaža neoštećena, Prodavatelj preporuča pažljivo skidanje ambalaže kako bi se izbjegla oštećenja ambalaže i proizvoda, jer to rezultira umanjenom vrijednosti proizvoda. Ako se oštećenje na proizvodu ne vidi na ambalaži, nego se isto utvrdi tek nakon skidanja iste i otpakiravanja proizvoda, Kupac je dužan sačuvati ambalažu i u roku od 14 dana kontaktirati Prodavatelja na adresu e-pošte: reklamacije@color-trgovina.com ili broj telefona 034/638-703 te mu uz obavijest po mogućnosti dostaviti i fotografije oštećenja.

Po primitku proizvoda Kupac se moli da ga detaljno pregleda te po potrebi ispita, kako bi u zakonskom roku imao priliku isti zamijeniti ukoliko uoči da je neispravan ili da mu ne odgovara. Ukoliko se utvrdi da je proizvod potrebno reklamirati ili tražiti povrat, moli se Kupac da isti više ne upotrebljava, jer se time umanjuje vrijednost samog proizvoda. Za proizvode sa specifičnim svojstvima, koje nije moguće pregledati u potpunosti bez izravnog rukovanja ili upotrebe proizvoda (npr. klime, kamini i peći, ugradbena svjetla, laptopi, stolna računala, mobiteli, printeri, igrače konzole, televizori i slično) Prodavatelj nije u mogućnosti izvršiti povrat pune kupoprodajne cijene. Kupac ima pravo na povrat proizvoda koji nije naručen, koji ima nedostatak i oštećenje koje nije uzrokovano transportom i ostali slučajevi utvrđeni zakonom i u dogovoru s Prodavateljem.

Kod potrošačkih ugovora potrošač kao Kupac nije obvezan pregledati stvar niti je dati na pregled, ali je obvezan obavijestiti Prodavatelja o postojanju vidljivih nedostataka u roku od dva mjeseca od dana kad je otkrio nedostatak, a najkasnije u roku od dvije godine od prijelaza rizika na potrošača.

**PRAVO NA JEDNOSTRANI RASKID UGOVORA**

U skladu sa Zakonom o zaštiti potrošača, ugovor sklopljen izvan poslovnih prostorija ili sklopljen na daljinu Kupac može jednostrano raskinuti u roku od 14 dana bez navođenja razloga.

Rok za jednostrani raskid iznosi 14 dana od dana kada je Kupcu ili trećoj osobi koju je Kupac odredio, a koja nije prijevoznik, proizvod koji je predmet ugovora predan u posjed.

Da bi Kupac mogao ostvariti pravo na jednostrani raskid ugovora, mora obavijestiti Prodavatelja o svojoj odluci o jednostranom raskidu ugovora prije isteka roka i to nedvosmislenom izjavom poslanom poštom na adresu: COLOR TRGOVINA d.o.o., Industrijska 42, 34000 Požega, ili elektroničkom poštom na adresu: [reklamacije@color-trgovina.com](mailto:reklamacije@color-trgovina.com), u kojoj će navesti svoje ime i prezime, adresu, broj telefona, ili adresu elektroničke pošte, a može koristiti i priloženi primjer obrasca za jednostrani raskid ugovora. Primjerak obrasca za jednostrani raskid ugovora Kupac može elektronički ispuniti i poslati. Obrazac možete preuzeti *ovdje.*

***OBRAZAC ZA JEDNOSTRANI RASKID UGOVORA***

***1. Ime, prezime i adresa potrošača: \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***2. Prima: COLOR TRGOVINA d.o.o. Industrijska 42, 34000 Požega, tel.: 034/638-703, e-mail: reklamacije@color-trgovina.com.***

***3. Ja \_\_\_\_\_\_\_\_\_\_\_\_\_\_\_\_\_\_\_\_\_ ovim izjavljujem da jednostrano raskidam Ugovor o prodaji sljedeće robe/za pružanje sljedeće usluge \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, broj ugovora /narudžbe\_\_\_\_\_\_\_\_\_\_\_\_\_\_, količina za povrat\_\_\_\_\_\_\_\_\_\_\_\_, naručene/primljene dana \_\_\_\_\_\_\_\_\_ Ukoliko želite, možete navesti razlog Vašeg raskida Ugovora\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.***

***Potpis potrošača: \_\_\_\_\_\_\_\_\_\_\_\_\_\_\_(samo ako se obrazac ispunjava na papiru). Datum: \_\_\_\_\_\_\_.***

Napomena: Ovaj obrazac vrijedi isključivo za robu kupljenu putem internetske trgovine.

Potvrdu primitka obavijesti o jednostranom raskidu ugovora Prodavatelj će dostaviti Kupcu, bez odgađanja, elektroničkom poštom. Ako Kupac jednostrano raskine ugovor, Prodavatelj će izvršiti povrat novca koji je primio, uključujući i troškove isporuke, bez odgađanja, a najkasnije u roku od 14 dana od dana kada je zaprimio odluku Kupca o jednostranom raskidu ugovora, osim ukoliko je Kupac odabrao drugu vrstu isporuke a koja nije najjeftinija standardna isporuka koju je Prodavatelj ponudio. Povrat novca bit će izvršen na isti način na koji je Kupac izvršio uplatu. U slučaju da Kupac pristaje na drugi način povrata plaćenog iznosa, ne snosi nikakve troškove u odnosu na povrat. Povrat novca Prodavatelj će izvršiti tek nakon što mu proizvodi budu vraćeni ili nakon što mu Kupac dostavi dokaz da je robu poslao nazad. Ako Kupac jednostrano raskine ugovor, obvezan je o vlastitom trošku dostaviti kupljenu robu Prodavatelju na adresu: Color trgovina d.o.o., Industrijska 42, 34000 Požega, bez odgađanja, a najkasnije u roku od 14 dana od dana kada je zaprimljena obavijest o raskidu ugovora. Sve izravne troškove povrata robe snosi Kupac. Kupac se moli da robu zapakira u originalno pakiranje kako bi se izbjegla eventualna oštećenja na proizvodu prilikom transporta. Proizvod za koji se vrši povrat mora biti vraćen kompletan, u originalnoj i neoštećenoj ambalaži, s deklaracijom i računom te svim pripadajućim, neoštećenim dijelovima i sadržajima uključujući i dokumentaciju (upute za korištenje, jamstveni list i slično). U slučaju da je Kupac proizvod preuzeo s oštećenom ambalažom, na potvrdi o preuzimanju pošiljke potrebno je navesti da je proizvod zaprimljen s oštećenom ambalažom. Ukoliko Kupac proizvod vraća neispravan, s oštećenjima ili bez dijelova i dokumentacije, smatra se da Kupac nije ispunio svoju obvezu povrata robe. Kupac je odgovoran za svako umanjenje vrijednosti proizvoda koje je rezultat rukovanja tim proizvodom, osim onog koje je bilo potrebno za utvrđivanje prirode, obilježja i funkcionalnosti proizvoda. U slučaju umanjenja vrijednosti proizvoda koja je rezultat rukovanja proizvodom Prodavatelj će se naplatiti iz iznosa primljene kupoprodajne cijene u omjeru umanjenja vrijednosti robe prema vlastitoj procjeni uzimajući u obzir objektivne kriterije svakog pojedinog slučaja. Ako nije moguće pregledati i procijeniti ispravnost proizvoda, isti će biti poslan na detaljnu dijagnostiku u ovlašteni servis kako bi se potvrdila ispravnost vraćenog proizvoda.

Kupac nema pravo na jednostrani raskid ugovora u slučajevima predviđenim odredbom članka 86. Zakona o zaštiti potrošača, i to ako je:

- u potpunosti ispunjen ugovor o uslugama za koji potrošač preuzima obvezu platiti cijenu, a ispunjenje je započelo uz izričit prethodni pristanak potrošača te uz njegovu potvrdu da je upoznat s činjenicom da će izgubiti pravo na jednostrani raskid ugovora ako usluga bude u potpunosti ispunjena

- predmet ugovora proizvod čija je cijena ovisna o promjenama na financijskom tržištu koje su izvan utjecaja trgovca, a koje se mogu pojaviti za vrijeme trajanja prava potrošača na jednostrani raskid ugovora

- predmet ugovora roba koja je izrađena po specifikaciji potrošača ili koja je jasno prilagođena potrošaču

- predmet ugovora lako pokvarljiva roba ili roba kojoj brzo istječe rok uporabe

- predmet ugovora zapečaćena roba koja zbog zdravstvenih ili higijenskih razloga nije pogodna za vraćanje, ako je bila otpečaćena nakon dostave

- predmet ugovora roba koja je zbog svoje prirode nakon dostave nerazdvojivo pomiješana s drugim stvarima

- predmet ugovora isporuka alkoholnih pića čija je cijena ugovorena u trenutku sklapanja ugovora, a dostava može uslijediti tek nakon 30 dana, ako je cijena ovisna o promjenama na tržištu koje su izvan utjecaja trgovca

- potrošač posebno zahtijevao posjet trgovca radi obavljanja hitnih popravaka ili poslova održavanja, s time da ako prilikom takvog posjeta, uz one usluge koje je potrošač izrijekom zahtijevao, trgovac pruži i neke druge usluge odnosno isporuči i neku drugu robu osim one koja je nužna za obavljanje hitnih popravaka ili poslova održavanja, potrošač ima pravo na jednostrani raskid ugovora u vezi s tim dodatnim uslugama ili robom

- predmet ugovora isporuka zapečaćenih audiosnimaka ili videosnimaka odnosno računalnih programa, koji su otpečaćeni nakon isporuke

- predmet ugovora isporuka novina, periodičnog tiska ili magazina, s iznimkom pretplatničkih ugovora za takve publikacije

- ugovor sklopljen na javnoj dražbi

- predmet ugovora pružanje usluge smještaja koji nije namijenjen stanovanju, pružanje usluge prijevoza robe, usluge najma vozila, usluge pripremnice obroka (catering) ili usluga vezanih uz slobodno vrijeme, ako je ugovoreno da usluga bude pružena određenog datuma ili u određenom razdoblju

- predmet ugovora isporuka digitalnog sadržaja za koji potrošač preuzima obvezu platiti cijenu, koji nije isporučen na materijalnom nosaču podataka, ako je ispunjenje ugovora započelo uz izričit prethodni pristanak potrošača te uz njegovu potvrdu da je upoznat s činjenicom da će time izgubiti pravo na jednostrani raskid ugovora,

- potrošač posebno zahtijevao posjet trgovca radi obavljanja usluge popravaka za koje se plaća cijena, a ugovor, čije ispunjenje je započelo uz izričit prethodni pristanak potrošača, je ispunjen u potpunosti.

**ODGOVORNOST ZA MATERIJALNE NEDOSTATKE**

Prodavatelj odgovara za materijalne nedostatke proizvoda i za usklađenost digitalnog sadržaja i digitalnih usluga s ugovorom sukladno odredbama Zakona o obveznim odnosima.

Nedostatak postoji:

1) ako stvar ne odgovara opisu, vrsti, količini i kvaliteti odnosno nema funkcionalnost, kompatibilnost, interoperabilnost i druge značajke kako je utvrđeno ugovorom o kupoprodaji, 2) ako stvar nije prikladna za bilo koju posebnu namjenu za koju je potrebna Kupcu i s kojom je Kupac upoznao Prodavatelja najkasnije u trenutku sklapanja ugovora te u odnosu na koju je Prodavatelj dao pristanak,

3) ako stvar nije isporučena sa svom dodatnom opremom i uputama, uključujući upute za instalaciju, kako je utvrđeno ugovorom o kupoprodaji ili 4) ako stvar nije isporučena s ažuriranjima kako je utvrđeno ugovorom o kupoprodaji, 5) ako stvar nije prikladna za upotrebu u svrhe za koje bi se stvar iste vrste uobičajeno koristila, uzimajući u obzir sve propise Europske unije i propise Republike Hrvatske, tehničke standarde ili, ako takvih tehničkih standarda nema, primjenjive kodekse ponašanja u određenom području ako oni postoje, 6) ako stvar ne odgovara kvaliteti i opisu uzorka ili modela koji je Prodavatelj stavio na raspolaganje Kupcu prije sklapanja ugovora, 7) ako stvar nije isporučena s dodatnom opremom, uključujući ambalažu, upute za instalaciju ili druge upute, čiji primitak Kupac može razumno očekivati, 8) ako stvar ne odgovara količini ili nema ona svojstva i druge značajke, uključujući one koje se odnose na trajnost, funkcionalnost, kompatibilnost i sigurnost, koji su uobičajeni za stvar iste vrste i koje kupac može razumno očekivati s obzirom na prirodu stvari te uzimajući u obzir sve javne izjave koje su dali prodavatelj ili druge osobe u prethodnim fazama lanca transakcija, uključujući proizvođača, ili koje su dane u njihovo ime, osobito u oglašavanju ili označivanju, 9) ako je stvar nepravilno instalirana odnosno montirana, a usluga instalacije odnosno montaže čini dio ugovora o kupoprodaji i obavio ju je Prodavatelj ili osoba za koju on odgovara ili 10) ako je stvar za koju je bilo predviđeno da je instalira odnosno montira Kupac nepravilno instalirana odnosno montirana od strane Kupca, a nepravilna instalacija odnosno montaža posljedica je nedostatka u uputama koje je dostavio Prodavatelj ili, u slučaju stvari s digitalnim elementima, koje je dostavio Prodavatelj ili dobavljač digitalnog sadržaja ili digitalne usluge.

Ako je Kupac na temelju izjava proizvođača ili njegova predstavnika očekivao postojanje određenih svojstava stvari, nedostatak se ne uzima u obzir ako Prodavatelj nije znao niti morao znati za te izjave, ili su te izjave bile ispravljena do trenutka sklapanja ugovora ili one nisu utjecale na odluku Kupca da sklopi ugovor.

Kupac je obvezan obavijestiti Prodavatelja o postojanju vidljivih nedostataka u roku od dva mjeseca od dana kad je otkrio nedostatak, a najkasnije u roku od dvije godine od prijelaza rizika na Kupca. Kad se nakon primitka stvari od strane Kupca pokaže da stvar ima neki nedostatak koji se nije mogao otkriti uobičajenim pregledom prilikom preuzimanja stvari, Kupac je dužan, pod prijetnjom gubitka prava, o tom nedostatku obavijestiti Prodavatelja u roku od dva mjeseca računajući od dana kad je nedostatak otkrio. Materijalni nedostaci za koje Prodavatelj odgovara: 1) za materijalne nedostatke stvari koje je ona imala u trenutku prijelaza rizika na Kupca, bez obzira je li mu to bilo poznato, 2) za one materijalne nedostatke koji se pojave nakon prijelaza rizika na Kupca ako su posljedica uzroka koji je postojao prije toga. Ako stvar treba instalirati ili montirati Prodavatelj ili osoba za koju on odgovara, rizik prelazi na Kupca u trenutku u kojem je dovršena instalacija odnosno montaža. Predmnijeva se da je svaki nedostatak stvari koji se pokazao u roku od jedne godine od trenutka prijelaza rizika postojao i u trenutku prijelaza rizika, osim ako Prodavatelj dokaže suprotno ili suprotno proizlazi iz naravi stvari ili naravi nedostatka.

Prodavatelj ne odgovara za nedostatke ako su u trenutku sklapanja ugovora bili poznati Kupcu ili mu nisu mogli ostati nepoznati. Ali Prodavatelj odgovara i za nedostatke koje je Kupac mogao lako opaziti ako je izjavio da stvar nema nikakve nedostatke ili da stvar ima određena svojstva ili odlike.

**KOMERCIJALNO JAMSTVO**

Komercijalno jamstvo je svaka obveza kojom se Prodavatelj ili proizvođač (davatelj jamstva), povrh zakonske obveze Prodavatelja koja se odnosi na odgovornost za materijalne nedostatke stvari, obvezuje Kupcu vratiti plaćenu cijenu ili zamijeniti, popraviti ili servisirati stvar ako ona ne zadovoljava specifikacije ili druge zahtjeve koji su navedeni u izjavi o jamstvu ili u relevantnom reklamnom materijalu koji je dostupan u trenutku ili prije sklapanja ugovora. Ako proizvođač nudi Kupcu komercijalno jamstvo trajnosti za određenu stvar tijekom određenog razdoblja, proizvođač je odgovoran izravno Kupcu tijekom cijelog razdoblja komercijalnog jamstva trajnosti u pogledu popravka ili zamjene stvari. Izjava o komercijalnom jamstvu dostavlja se Kupcu na trajnom nosaču podataka najkasnije u trenutku predaje stvari i počinje teći od dana dostave proizvoda na adresu Kupca, odnosno od dana preuzimanja proizvoda na prodajnom mjestu Prodavatelja.

Komercijalno jamstvo se odnosi na tehničku ispravnost proizvoda i imaju ga svi električni uređaji i motorni uređaji (osim uređaja s aku-baterijom, rasvjetnih tijela, baterija i potrošnih dijelova). U slučaju postojanja kvara koji podliježe uvjetima komercijalnog jamstva Kupac ima mogućnost: 1) direktnog kontakta ovlaštenog servisa; 2) obratiti se Prodavatelju na adresu e-pošte: [reklamacije@color-trgovina.com](mailto:reklamacije@color-trgovina.com) ili 3) odnijeti reklamirani proizvod na prodajno mjesto Prodavatelja.

U slučaju popravka, odnosno zamjene drugim istim ili sličnim proizvodom u okviru prava iz jamstva, Prodavatelj će postati vlasnikom svih neispravnih dijelova uklonjenih tijekom popravka.

Jamstvo ne pokriva kvarove i oštećenja nastala uobičajenim trošenjem, zlouporabom, nepravilnim korištenjem, nepravilnim skladištenjem ili sastavljanjem, mijenjanjem ili čišćenjem pogrešnim metodama čišćenja ili pogrešnim proizvodima za čišćenje te nestručnim održavanjem. Također, komercijalno jamstvo prestaje ako je proizvod popravljala neovlaštena osoba. Zamjena proizvoda novim je moguća u slučaju nemogućnosti popravka od strane ovlaštenog servisa unutar jamstvenog roka. Jamstvo ne pokriva mehanička oštećenja nastala nepravilnim rukovanjem, primjerice, ali ne ograničavajući se na rezove ili ogrebotine, oštećenja izazvana udarcima, nezgodama. Jamstvo ne vrijedi ako su se proizvodi koristili na otvorenom, u vlažnom okruženju (isključujući određene proizvode koji su namijenjeni za vanjsku upotrebu), ili ako se proizvodi nisu koristili u kućanstvu (osim ako u uputama za upotrebu nije navedeno drugačije). Jamstvo ne pokriva posljedična ili slučajna oštećenja.

Svi drugi uvjeti jamstva nalaze se u ispravama o komercijalnom jamstvu za pojedini proizvod, a kako bi jamstvo bilo valjano, potrebno se pridržavati posebnih uputa za njegu, upotrebu i sastavljanje za svaki proizvod. Komercijalno jamstvo i popis ovlaštenih servisera sastavni je dio jamstvenih uvjeta te se isporučuju uz proizvod. Kupac je dužan čuvati jamstveni list i račun cijelo vrijeme jamstvenog razdoblja.

Račun i jamstveni list jedini su dokumenti s kojima Kupac može ostvariti svoja prava, a račun za ostvarivanje ostalih prava koja nisu obuhvaćena jamstvom.

**SERVIS**

Uvoznik jamči da će proizvod, ako se koristi pravilno i u skladu s priloženim uputama, u jamstvenom roku pravilno funkcionirati. Servisna mreža zastupnika proizvođača obvezuje se da će na zahtjev Kupca (podnesen u jamstvenom roku o vlastitom trošku) otkloniti u svojim (ili ugovornim servisnim prostorijama) sve kvarove i tehničke nedostatke proizvoda nastale pri normalnoj uporabi, u vremenu na koje se odnosi jamstvo. Ako u zakonski propisanom roku po prijemu proizvoda na servis kvar ne bude otklonjen, servis se obvezuje da će proizvod zamijeniti novim (ili vratiti novac), u dogovoru s Prodavateljem. Nakon pregleda robe, Prodavatelj će obavijestiti Kupca o primitku oglašene robe u prodavaonici (roba popravljena pod jamstvom, pregledana roba i slično). Kupac je dužan preuzeti proizvod koji je dat na popravak, pregled, održavanje ili doradu Prodavatelju. Oglašenu robu potrebno je preuzeti u roku od šest mjeseci od primitka obavijesti. U slučaju da se roba ne preuzme u navedenom roku, Prodavatelj može, nakon što odredi odgovarajući dodatni rok od 30 dana, prestati pohranjivati robu i proslijediti je na uništenje, ili je koristiti u druge svrhe.

**OBAVIJEST O NAČINU PODNOŠENJA PISANOG PRIGOVORA POTROŠAČA**

Sukladno odredbi članka 10. stavak 4. Zakona o zaštiti potrošača („Narodne novine“, broj: 19/22), pisani prigovor kojim Kupac iznosi svoje nezadovoljstvo u odnosu na kupljeni proizvod ili pruženu uslugu može podnijeti:

* u bilo kojoj prodavaonici COLOR TRGOVINE d.o.o.
* poštom na adresu: Color trgovina d.o.o., Industrijska 42, 34 000 Požega
* elektroničkom poštom na e-mail adresu: [info@color-trgovina.com](mailto:info@color-trgovina.com) .

Odgovor na pisani prigovor Prodavatelj će dati u pisanom obliku najkasnije u roku od 15 dana od dana zaprimanja prigovora stoga se moli Kupac da u svom prigovoru Prodavatelju navede svoju kontakt adresu za dostavu odgovora. Radi što bržeg utvrđivanja konkretne narudžbe na koju Kupac podnosi prigovor, u prigovoru se može navesti i broj narudžbe, broj računa ili ime i prezime Kupca.

**RJEŠAVANJE SPOROVA**

Posebnom regulativom Europske unije, od 15. veljače 2016. godine diljem cijele EU sporove vezane uz online kupnju moguće je riješiti putem ODR platforme za online rješavanje potrošačkih sporova. Platformi za rješavanje potrošačkih sporova putem interneta Kupac može pristupiti putem ove poveznice: <https://webgate.ec.europa.eu/odr/main/index.cfm?event=main.home.show&lng=HR>.

To znači da je u slučaju problema tijekom online kupovine unutar EU-a (neispravan proizvod, nemogućnost zamjene proizvoda, itd.) moguće podnijeti žalbu na gornjoj poveznici.

Platformu mogu koristiti i potrošači i trgovci, a žalbe se mogu podnijeti na bilo kojem od 23 službena jezika EU-a. Pozivamo kupce da se prvo uvijek obrate Prodavatelju kako bismo mogli pomoći pri rješavanju nastalih poteškoća u što kraćem roku. Kupcu će biti odgovoreno u zakonskom roku, a sukladno važećim pravilima Prodavatelja.

**INFORMACIJE O USLUGAMA KOJE SE PRUŽAJU ELEKTRONIČKIM PUTEM**

1. Prodavatelj putem internet trgovine pruža Kupcima sljedeće usluge elektroničkim putem:

a) omogućavanje sklapanja *online*ugovora o kupoprodaji proizvoda u internet trgovini u skladu s ovim Općim uvjetima poslovanja

b) omogućavanje otvaranja korisničkog računa/profila u internet trgovini i korištenje njegovih funkcionalnosti, registriranim Korisnicima uvijek su dostupni sveobuhvatni podatci o statusu i sadržaju narudžbe na njihovom korisničkom profilu,

2. Kupac ima pravo na jednostrani raskid ugovora o kupoprodaji proizvoda u internet trgovini u skladu s odgovarajućim zakonskim propisima i pod uvjetima određenim ovim Općim uvjetima poslovanja,

3. Kupac ima pravo zatražiti ukidanje svog korisničkog računa/profila u internet trgovini u bilo kojem trenutku, na način da Prodavatelju pošalje zahtjev na adresu e-pošte: [webshop@color-trgovina.com](mailto:webshop@color-trgovina.com). Nakon otkaza korisnički račun/profil se deaktivira te se korisnički sadržaj uklanja s internetske stranice. Korisnički sadržaj se pohranjuje i obrađuje isključivo ako i u mjeri u kojoj je to potrebno u svrhu pravne obveze arhiviranja. Kupci su sami odgovorni za pravodobno stvaranje sigurnosnih kopija njihovog Korisničkog sadržaja, prije isteka korisničkog odnosa. Ukidanje korisničkog računa/profila nema utjecaj na narudžbe koje je Kupac već poslao Prodavatelju.

4. Podnošenje prigovora na kupljeni proizvod/pruženu uslugu.

Za korištenje internet trgovine, u skladu s njezinim funkcijama, Kupac treba:

a) pristup internet mreži,

b) uređaj koji omogućuje pristup internetu (osobno/prijenosno računalo, pametni telefon ili tablet i slično),

c) ažurirana verzija internet preglednika Chrome, Safari, Opera, FireFox, Edge ili slično,

d) račun e-pošte.

**OBRADA OSOBNIH PODATAKA**

U skladu s Općom uredbom o zaštiti podataka i Zakonom o provedbi Opće uredbe o zaštiti podataka, brinemo o sigurnosti podataka svojih korisnika i kupaca i o njihovoj obradi. Imenovan je službenik za zaštitu podataka kojem se Ispitanik za sva pitanja ili zahtjeve ili ostvarivanje prava u svezi s njegovim osobnim podatcima, može obratiti na adresu e-pošte: zastitapodataka@color-trgovina.com ili na adresu: COLOR TRGOVINA d.o.o., Industrijska 42, 34000 Požega, n.p. Službenika za zaštitu podataka. Prikupljanje osobnih podataka: osobni podatci prikupljaju se neposredno - izravno od Ispitanika, i to isključivo u svrhu ispunjena Ispitanikovih zahtjeva, sklapanje i izvršenje ugovornih obveza u kojem je Ispitanik stranka ili kako bi se poduzele radnje na zahtjev Ispitanika prije sklapanja ugovora, u posebne svrhe ili više posebnih svrha na temelju privole Ispitanika, za zadovoljenje vlastitih legitimnih interesa, kao i poštivanja i ispunjavanja vlastitih zakonskih i regulatornih obveza.

* **Svrha, vrste osobnih podataka i pravna osnova za obradu:**

U svrhu kupovine putem internet trgovine obrađuju se sljedeće vrste osobnih podataka: ime, prezime, adresa za naplatu i isporuku (ulica, kućni broj/kat, poštanski broj, mjesto), adresa e-pošte, IP adresa, broj telefona/mobitela, referentni broj narudžbe, odabrana trgovina za dostavu, korisnički ID, informacije o plaćanju. Pravna osnova: obrada je nužna za izvršavanje Ugovora u vezi s kupovinom (Opća uredba o zaštiti osobnih podataka ili OUZP, članak 6. stavak 1. točka (b)); legitimni interes u pogledu obrade narudžbe (OUZP, članak 6. stavak 1. točka (f)).

U svrhu izrade i održavanja korisničkog računa/profila na internetskoj stranici obrađuju se sljedeće vrste osobnih podataka: ime, prezime, korisnički ID, adresa (ulica, kućni broj, poštanski broj, mjesto, država), adresa e-pošte, povijest kupnje. Pravna osnova: obrada je nužna za izvršavanje Ugovora u vezi s pristupom korisničkom računu i njegovom upotrebom (OUZP, članak 6. stavak 1. točka (b)); legitimni interes u pogledu osiguravanja odgovarajuće registracije korisničkog računa i upravljanja njime (OUZP, članak 6. stavak 1. točka (f)).

U svrhu analize aktivnosti korisnika na internetskoj stranici („kolačići“) obrađuju se sljedeće vrste osobnih podataka: IP adresa, aktivnost korisnika, vremenske oznake, informacije o pregledavanju, uključujući informacije o prethodnim posjetima i preferencijama korisnika. Pravna osnova: po pristanku na upotrebu „kolačića“, osobne podatke obrađujemo na temelju legitimnog interesa u pogledu poboljšanja naših proizvoda i usluga (OUZP, članak 6. stavak 1. točka (f)).

U svrhu zaprimanja upita, zahtjeva, primjedbi i pohvala osigurana je informacijska služba za korisnike/korisnička podrška i obrađuju se sljedeće vrste osobnih podataka: ime, prezime, adresu za naplatu i dostavu, odnosno adresu e-pošte, broj telefona/mobitela, korisnički ID, povijest kupnje, zapisi komunikacije, informacije o plaćanju. Pravna osnova: legitimni interes u pogledu osiguravanja odgovarajuće korisničke podrške (OUZP, članak 6. stavak 1. točka (f)).

U svrhu vođenja društvenih mreža obrađuju se sljedeće vrste osobnih podataka: korisničko ime/ime na profilu, komentari/reakcije, fotografija na profilu, zapisi komunikacije, ostale aktivnosti na društvenim mrežama. Pravna osnova: legitimni interes u pogledu upravljanja računima na društvenim mrežama i pružanja odgovarajuće korisničke podrške (OUZP, članak 6. stavak 1. točka (f)).

U svrhu uspostave sustava videonadzora za kupnje u trgovinama obrađuju se sljedeće vrste osobnih podataka: snimke kamera. Pravna osnova: legitimni interes u pogledu osiguravanja i održavanja sigurnosti imovine, djelatnika, posjetitelja i kupaca (OUZP, članak 6. stavak 1. točka (f)).

U svrhu dostave kupljenih proizvoda putem dostavljača obrađuju se sljedeće vrste osobnih podataka: ime, prezime, adresa za dostavu (ulica, kućni broj/kat, poštanski broj, mjesto), broj telefona/mobitela. Pravna osnova: obrada je nužna za izvršavanje ugovora u vezi s kupovinom (OUZP, članak 6. stavak 1. točka (b)).

* **Primatelji osobnih podataka:**

Osobni podatci se čuvaju i neće ih se priopćavati, odnosno učiniti dostupnim trećim osobama bez odobrenja Ispitanika. Ovisno o vrsti obrade i u zakonski dozvoljenim okvirima, na temelju legitimnog interesa i ukoliko je nužno u svrhu izvršenja poslovnih aktivnosti, osobne podatke možemo dijeliti s pojedincima, poslovnim partnerima i nadležnim tijelima koja osobne podatke trebaju za ispunjavanje gore navedenih svrha obrade ili kojima smo obvezni otkriti vaše podatke prema važećim zakonima.

Ako se osobni podaci prenose u zemlje izvan EU-a ili EGP-a, osiguravamo odgovarajuću razinu zaštite upotrebom standardnih ugovornih odredbi EU-a u ugovorima s primateljima podataka ili osiguravanjem da primatelji barem podliježu posebnim mehanizmima certificiranja ili da predstavljaju „sigurne” treće zemlje koje je odobrila Europska komisija.

* **Razdoblje pohrane**

Vremensko razdoblje čuvanja i pohrane osobnih podataka Ispitanika ovisi o svrsi radi koje se obrađuju, odnosno samo onoliko koliko je potrebno kako bi se izvršila njezina ugovorna ili zakonska obveza ili legitimni interes.

* **Prava Ispitanika**

Ispitanik ima pravo (I) pristupa osobnim podacima, (II) ispravak ili dopune podataka, (III) brisanje, (IV) ograničavanje obrade, (V) pravo na ulaganje prigovora na obradu i (VI) na prenosivost podataka te ima pravo podnošenja prigovora nadzornom tijelu u vezi obrade osobnih podataka (Agencija za zaštitu osobnih podataka, Martićeva ulica 14, 10000 Zagreb). Ukoliko se obrada temelji na privoli, Ispitanik ima pravo u svakom trenutku povući takvu privolu, s učinkom od dana povlačenja privole. Svoja prava Ispitanik može ostvariti podnošenjem odgovarajućeg zahtjeva u slobodnoj formi poštom na adresu COLOR TRGOVINA d.o.o., Industrijska 42, 34000 Požega, n.p. Službenika za zaštitu podataka ili elektroničkom poštom na adresu: [zastitapodataka@color-trgovina.com](mailto:zastitapodataka@color-trgovina.com).

Više o obradi osobnih podataka nalazi se u dokumentu: Politika zaštite privatnosti, prikupljanja osobnih podataka i njihovog korištenja.

U Požegi, 26. veljače 2024. godine